stanford-oval/wikipedia huggingface dataset:
Kriva Palanka

| Kriva Palanka |
| --- | --- |
 Kriva Palanka
Valtio:   Pohjois-Makedonia
Alue:  Koillisalue
Pinta-ala:  
 – Kokonaispinta-ala:  480,8 km²
Väkiluku (2021):  18 059
 – Väestötiheys:  37,56 as./km²
Aikavyöhyke:  UTC+1
 – Kesäaika:  UTC+2
Infobox OKVirheellinen NIMI-arvo: 
Kriva Palanka (mak. Крива Паланка) on kaupunki Pohjois-Makedonian Koillisalueella. Kaupungissa asuu 18 059 asukasta, ja sen pinta-ala on 480,8 neliökilometriä. Väestötiheys on siis 37,56 asukasta neliökilometrillä. Väestöstä lähes kaikki ovat makedonialaisia ja puhuu makedoniaa. Kolme neljäsosaa väestöstä uskoo ortodoksisuuteen.
Myllylampi (Kouvola, Kuisma)

| Myllylampi |
| --- | --- |
Valtiot:  Suomi
Maakunnat:  Kymenlaakso
Kunnat:  Kouvola
Koordinaatit:  61°12′38″N, 26°49′46″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Repoveden–Tihvetjärven valuma-alue (14.98)
Laskuoja:  oja Repoveteen 
Järvinumero:  14.985.1.001
Mittaustietoja
Pinnankorkeus:  81,5 m  
Pituus:  510 m  
Leveys:  270 m  
Rantaviiva:  1,351 km  
Pinta-ala:  5,416 ha  
Saaria:  1 
 fiMyllylampi 
Myllylampi  on Kymenlaaksossa Kouvolassa  Kuisman lähellä sijaitseva lampi.
Maantietoa

Lampi on 510 metriä pitkä, 270 metriä leveä, ja sen pinta-ala on 5,4 hehtaaria. Lammella on kartan mukaan yksi saari.  Sen rantaviivan pituus on 1,4 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Repoveden–Tihvetjärven valuma-alueella (14.98), jonka Koskijärven valuma-alueeseen (14.985) se kuuluu. Lammen vedenpinnan korkeus on 81,5 metriä mpy.
Kukkapohjus

Japaninkellukan (Geum macrophyllum) kartiomainen kukkapohjus
Intianlootuksen (Nelumbo nucifera) hedelmöivä kukkapohjus
Kirsikan kukka kukkapohjuksineen
Kukkapohjus on kukkaperän pää, johon kehälehdet eli verholehdet ja terälehdet ovat kiinnittyneet.
Kukkaperä

Kukkaperä, kaavio­kuva, musta osa kukan ja tukilehden hangan välillä.
Syylälinnunherne (Lathyrus linifolius) kukkaperineen.
Nätkelmävirna (Vicia lathyroides), kukkaperineen.
Kukkaperä on kukkaa kannattava varren osa, kukan ja sen tukilehden hangan välillä. Jos kukkaperä on hyvin lyhyt, kukkaa kutsutaan perättömäksi. Pitkissä kukkaperissä voi olla monta nivelväliä esilehtineen.
Koputtelu

Koputtelu eli koputtelututkimus eli perkussio eli perkutointi on lääketieteellinen toimenpide, jossa eri kohtiin rintakehän pinnalle asetettua sormea naputellaan toisen käden sormella. Naputtelun synnyttämien äänten vaihtelua havainnoimalla voidaan päätellä keuhkojen ja muidenkin elinten tilaa ja mahdollisia sairauksien aiheuttamia muutoksia niissä.
Koputusäänen perusteella voidaan päätellä koputuskohdan alla olevien elinten ilmapitoisuus, ja näin saada selville muun muassa keuhkojen, maksan ja sydämen rajat. Samoin voidaan selvittää keuhkojen eri osien ilmapitoisuus sekä keuhkopussissa ja vatsaontelossa olevat nestekeräytymät.
Elimet kuten keuhkot, maksa ja sydän pitävät koputeltaessa aina samanlaista ääntä, mutta koputteluääni muuttuu, jos elimessä on jotain vialla. Koputtelututkimuksen avulla voidaan esimerkiksi todeta ihmisen keuhkoissa oleva neste.
Myös eläinten keuhkoja voidaan tutkia koputtelemalla. Hevosen keuhkojen varovaisella koputtelulla voidaan havaita keuhkojen tiheyttä lisäävät tekijät, kuten keuhkopussin nestepurkautumat (pleuran effuusio), kasvainten ja paiseiden massat sekä sydänpussin nestepurkautumat (perikardiumin effuusio). Aikuisten nautojen vatsakalvontulehdusta eli peritoniittia diagnosoitaessa voidaan käyttää apuna vatsaontelon seinämän koputtelua kumivasaralla, ja kipureaktioiden tarkkailua. Kipuähkäisy kuuluu parhaiten kuuntelemalla stetoskoopilla henkitorven kohdalta.
Kivun sijainnin potilas pystyy yleensä paikallistamaan itse, mutta sijainnin arviointiin käytetään alkuvaiheessa myös käsin tunnustelua, koputtelua ja kuuntelua.
Tutkimusmenetelmänä koputtelu oli merkittävä edistysaskel. Sen kehitti itävaltalainen lääkäri Leopold Auenbrugger (1722–1809).
Keep Our Fire Burning

| ”Keep Our Fire Burning” Hanoi Rocks |
| --- | --- | --- |

Singlen tiedot
 Albumilta: Another Hostile Takeover
 Julkaistu: 14. kesäkuuta 2004
 Tuottaja(t): The Muddy Twins (Andy McCoy ja Michael Monroe)
 Tyylilaji: rock, glam rock, hard rock, rock and roll
 Kesto: 06.35
 Levy-yhtiö: Major Leiden Records
Hanoi Rocksin muut singlet
| ”A Day Late, a Dollar Short” 2005 | ”Keep Our Fire Burning” 2005 | ”Back In Yer Face” 2007 |
Keep Our Fire Burning on suomalaisen rockyhtye Hanoi Rocksin neljästoista single, joka ilmestyi 18. kesäkuuta 2004 vain Suomessa. Singlen nimikappale tosin julkaistiin seuraavalla, vain Japanissa julkaistulla Back In Yer Face -singlellä.
Nimikappale ”Keep Our Fire Burning” on vanha vuonna 1983 tehty Hanoi Rocks -kappale, jota tosin ei ollut koskaan nauhoitettu yhtyeen julkaisulle tai soitettu keikoilla. Kitaristi Andy McCoy sävelsi kappaleen alun perin suositun japanilaisen pop-artistin Yasuaki Hondan Angel of Glass -albumille. Tällöin sanoitus kertoi rakkaudesta ja oli siis erilainen kuin tällä singlellä. Seuraavan kerran kappale julkaistiin nimellä ”Kaipaan sua” vuonna 1996 Pelle Miljoonan sanoittamana ja laulamana Hyvät pahat ja hitit 2 -hittikokoelmalla. Pelle Miljoona & Rockersin levyttämänä se julkaistiin yhtyeen kokoelma-albumilla Kaikki hitin ainekset 1992–96 vuonna 1997. Tässä Pelle Miljoona -versiossa Andy McCoy vastaa kitaransoitosta. ”Kaipaan sua” on myöhemminkin kuulunut Pelle Miljoonan yhtyeiden kappalelistoihin, muun muassa uusin yhtye Pelle Miljoona Unabomber! on soittanut sitä keikoillaan.
Uudelleen syntyneen Hanoi Rocksin laulaja Michael Monroe löysi kappaleen yhtyeen vanhasta demonauhakokoelmasta ja halusi, että Hanoi Rocks levyttää kappaleen, koska se jäi aikanaan tekemättä. Monroe teki yhdessä McCoyn kanssa kappaleeseen uuden sanoituksen ja McCoy muunteli hieman kappaleen introsooloa.
Singlen B-kappale ”Heaven Is Gonna Be Empty” on täysin uusi kappale, jossa on paljon vaikutteita perinteisestä rock and rollista. Kumpikaan singlen kappaleista ei löydy Another Hostile Takeover -albumilta, vaikka se julkaistiinkin proamaan uutta albumia.
Suomen virallisella singlelistalla Keep Our Fire Burning sijoittui parhaimmillaan toiselle sijalle viikolla 26/2004.
Kappaleet

Keep Our Fire Burning – 3.48
Heaven is Gonna Be Empty – 2.47
Kokoonpano

Michael Monroe – laulu, saksofoni, kitara, lyömäsoittimet
Andy McCoy – sähkökitara, taustalaulu
Stevie Klasson - sähkökitara
Timpa Laine – bassokitara
Lacu – rummut
Pate Kivinen – piano
Listasijoitukset

26/2004 	2.
27/2004 	4.
28/2004 	6.
29/2004 	9.
30/2004 	16.
31/2004 	19.
32/2004       18.
Kukkaro

Kukkaro
Kukkaro on rahan säilyttämiseen tarkoitettu suljettava pussi. Pieni kukkaro soveltuu hyvin kolikoiden säilyttämiseen; isommassa voi pitää myös esim. ajokorttia, pankki- ja luottokortteja.
Kokemäen taistelu

Kokemäen taistelu oli Suomen sisällissodan taistelu, joka käytiin 17. huhtikuuta 1918. Taistelu syntyi Peipohjan rautatieaseman tuntumaan, kun Porin seudulta vetäytyneiden punaisten jälkijoukko jäi viivyttämään Kokemäelle edenneitä valkoisia. Kokemäen jättäessään punaiset polttivat Peipohjan aseman ohella muun muassa Tulkkilan sillan ja räjäyttivät Pahakosken rautatiesillan.
Taustaa

Ennen Satakunnan rintaman varsinaisten sotatoimien käynnistymistä Kokemäen suojeluskuntalaiset osallistuivat Kiikassa käytyyn Ruotsilan kahakkaan 22.-23. tammikuuta sekä Kauvatsan kahakkaan 30. tammikuuta. Kauvatsalla kärsityn tappion jälkeen suojeluskuntalaiset siirtyivät rintamalinjan pohjoispuolelle Kankaanpääseen ja räjäyttivät vetäytyessään Putajanhaaran sekä Sonnilanjoen rautatiesillat. Valkoisten vetäydyttyä punaiset ottivat Kokemäen haltuunsa 3. helmikuuta.
Taistelu

Punaisten aloittaessa vetäytymisensä Porista ja Raumalta 10. huhtikuuta Kokemäen läpi kulki tuhansia perääntyviä punakaartilaisia ja siviilejä sekä maanteitse että rautateitse. Harjavallan suunnasta edenneet luutnantti Arvo Lyytisen johtamat valkoisten joukot saapuivat Kokemäelle illalla 16. huhtikuuta. Porin rykmentin 1. pa­taljoonan 3. komppania eteni maanteitse joen eteläpuolta kohti Peipohjaa itsevarustellun panssarijunan tukemana ja 2. komppania eteni samanaikaisesti joen pohjoispuolella kohti Kokemäen kirkonkylää Tulkkilaa. Punaiset olivat puolustusasemissaan Peipohjan asemalla sekä Tulkkilassa kirkonmäellä. Kokemäen punakaartilaisten ohella joukossa oli ainakin Ulvilan ja Kullaan punakaartien miehiä.
Valkoiset hyökkäsivät 17. huhtikuuta kohdaten punaisten puolustuslinjan noin kilometrin päässä Peipohjan aseman länsipuolella. Punaiset perääntyivät lopulta kiivaan tulitaistelun jälkeen valkoisten onnistuttua kiertämään heidän sivustaansa. Punaiset menettivät 13–15 kaatunutta, mutta valkoiset eivät kärsineet tappioita. Porin punakaartin osastot jättivät Kokemäen viimeisenä ja polttivat lähtiessään Peipohjan, Kokemäen ja Kyttälän asemat, Kokemäen pappilan ja Tulkkilan sillan sekä räjäyttivät Pahakosken rautatiesillan. Valkoiset valtasivat Tulkkilan samana iltapäivänä, jonka jälkeen he etenivät vielä Risten asemalle ja seuraavana päivänä Kyttälään.
Kulkijat

Kalle Mustonen: Kulkijat 2022.
Kulkijat on Kalle Mustosen tekemä teos Kivenlahden metroasemalla. Kaksi- ja kolmemetristen veistosten runko on lämpökäsiteltyä mäntyä ja pinta tervaleppää. Yleisökilpailussa nimet Alis ja Ylis saaneet veistokset julkistettiin joulukuussa 2022, kun metrolinja avattiin,
mutta ne asennettiin asemalaiturille jo maaliskuussa 2021.
Kulkea sain sateenkaareni päähän

| ”Kulkea sain sateenkaareni päähän / Kas kas, niin niin” Paula Koivuniemi |
| --- | --- | --- |

Singlen tiedot
 A-puoli: ”Kulkea sain sateenkaareni päähän”
 Julkaistu: 1979
 Tyylilaji: iskelmä
 Kesto: 02.51
 Levy-yhtiö: Blue Master
muut singlet
|   | ”Kulkea sain sateenkaareni päähän / Kas kas, niin niin”  |   |
Kulkea sain sateenkaareni päähän on suomalaisen iskelmätaiteilija Paula Koivuniemen single vuodelta 1979. Kappaleen sävelsi ja sovitti Jori Sivonen ja sanoitti Pertti Reponen. Singlen b-puolena on käännösiskelmä "Kas kas, niin niin", jonka sanoitti suomeksi Chrisse Johansson.
"Kulkea sain sateenkaareni päähän" -kappaletta ei ole julkaistu Koivuniemen studioalbumeilla. "Kas kas, niin niin" julkaistiin albumilla Sinulle vain vuonna 1978. Molemmat kappaleet julkaistiin kokoelma-albumilla Paulan parhaat (1979) ja "Kulkea sain sateenkaareni päähän" on valittu usealle myöhemmällekin kokoelmalle.
Kongon demokraattisen tasavallan miesten lentopallomaajoukkue

Kongon demokraattisen tasavallan miesten lentopallomaajoukkue on Kongon demokraattisen tasavallan lentopalloliiton hallinnoima joukkue, joka edustaa Kongon demokraattista tasavaltaa miesten kansainvälisissä lentopallo-otteluissa.
Kongon demokraattinen tasavalta on osallistunut Afrikan-mestaruuskilpailuihin neljästi ja Afrikan kisojen lentopalloturnaukseen kerran.
FIVB:n miesten maailmanrankingissa Kongon demokraattinen tasavalta oli lokakuussa 2018 sijalla 93.
Menestys kansainvälisissä turnauksissa > Afrikan-mestaruuskilpailut

1993: 6. sija.
2003: 6. sija.
2005: 7. sija.
2017: 8. sija.
Menestys kansainvälisissä turnauksissa > Afrikan kisat

2007: 9. sija.
Kipupisteet

| Kipupisteet Raaka-aine |
| --- | --- | --- |

Studioalbumin tiedot
 Julkaistu: 21. huhtikuuta 2010
 Tyylilaji: suomirock
 Kesto: 43.16
 Levy-yhtiö: Edel Records
Listasijoitukset
  Suomen virallinen lista: 12.
Raaka-aineen muut julkaisut
| Nimetön 2009 | Kipupisteet 2010 | Shokkiterapiaa 2011 |
Singlet albumilta Kipupisteet
 ”Elämän tarkoitus” Julkaistu: 7. lokakuuta 2009
Kipupisteet on lahtelaisen suomirockia soittavan Raaka-Aineen esikoisalbumi, joka julkaistiin 21. huhtikuuta 2010. Albumin julkaisun yhteydessä yhtye vietti viisitoistavuotisjuhliaan 17. huhtikuuta 2010 Lahdessa. Albumilla ehti soittaa vielä Matti Hyyrynen, joka kuitenkin erosi yhtyeestä viikkoa ennen julkaisujuhlaa. Hänet korvasi Timo Ruokola.
Albumi debytoi Suomen virallisen listan sijalla 12.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Varjojen valtakunta | 3.16 |  |  |  |  |  |  |  |
| 2. | Politiikkaa | 3.25 |  |  |  |  |  |  |  |
| 3. | Miehen työ | 3.50 |  |  |  |  |  |  |  |
| 4. | Elämän tarkoitus | 4.04 |  |  |  |  |  |  |  |
| 5. | Katkera | 3.58 |  |  |  |  |  |  |  |
| 6. | Tyhjä arpa | 3.43 |  |  |  |  |  |  |  |
| 7. | Vihaa | 3.45 |  |  |  |  |  |  |  |
| 8. | Salaisuus | 3.00 |  |  |  |  |  |  |  |
| 9. | U.T.R. | 3.38 |  |  |  |  |  |  |  |
| 10. | Yhteiskuntakelpoinen | 3.03 |  |  |  |  |  |  |  |
| 11. | Odota | 3.04 |  |  |  |  |  |  |  |
| 12. | 1-1=0 | 4.29 |  |  |  |  |  |  |  |
Kokoonpano

Aapo Kaskinen – laulu, rytmikitara
Jussi Mattelmäki – basso
Tuomas Lampen – rummut
Matti Hyyrynen – soolokitara
Arvostelut

Desibeli.net:
Imperiumi.net:
Kritsán rotko

Kritsán rotko
Kritsán rotkoa.
| --- | --- |
Sijainti:  Ágios Nikólaos, Lasíthi, Kreeta, Kreikka
| --- | --- |
Nimi alkuperäiskielellä:  Φαράγγι Κριτσάς
Tyyppi:  Kanjoni 
muokkaa - muokkaa wikitekstiä - muokkaa Wikidataa
Kritsán rotko (kreik. Φαράγγι Κριτσάς, Farángi Kritsás) on rotko Lasíthi- eli Díkti-vuorilla Kreetan saarella Kreikassa. Se sijaitsee Lasíthin alueyksikössä noin 9,5 kilometriä lounaaseen Ágios Nikólaoksesta.
Rotkon pituus on noin 13 kilometriä. Se saa alkunsa läheltä Kritsán kylää, josta se on saanut nimensä, ja päättyy Tápesin kylään. Kapeimmillaan rotko on vain noin 1,5 metriä leveä. Rotkovaellus on keskivaikea ja vaatii jonkin verran kiipeilyä rotkon pohjan suurilla kivillä. Vaelluksen voi tehdä 5–6 kilometrin tai 10–12 kilometrin mittaisena.
Aiheesta muualla

Kuvia tai muita tiedostoja aiheesta Kritsán rotko Wikimedia Commonsissa
Konnerudin vanha kirkko

| Konnerudin vanha kirkko Konnerud gamle kirke |
| --- | --- |
 Kirkko vuonna 2018.
Sijainti:  Drammen, Norja
Kirkkokunta:  Norjan kirkko
Hiippakunta:  Tunsbergin hiippakunta
Rakentamisvuosi:  1858
Suunnittelija:  W. Hansteen
Materiaali:  puu
Istumapaikkoja:  300
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Konnerudin vanha kirkko (norj. Konnerud gamle kirke) on Drammenin kunnassa Buskerudin läänissä Norjassa sijaitseva puinen pitkäkirkko vuodelta 1858.
Kuvia

Alttari
Aiheesta muualla

Kuvia tai muita tiedostoja aiheesta Konnerudin vanha kirkko Wikimedia Commonsissa
Kivirouhe

Kivirouhe eli kivimurske valmistetaan murskaamalla kalliosta räjäyttämällä irrotettua louhetta tai irrallisia luonnonkiviä sekä ja seulomalla murskeesta halutun kokoiset kivirakeet erilleen. Kivirouheeksi voidaan kutsua myös soraa, joka on hieman pienempää kuin kivirouhe. [lähde? ] Soraa ei myöskään voi käyttää rakentamiseen, vaan yleensä pihateille.
Kiviaines

Nimitykset kivirouhe ja sepeli tarkoittavat periaatteessa samaa asiaa: molemmat ovat murskatun kiviaineksen lajitteita, jossa ei ole mukana tiettyä alarajaa pienempiä kivirakeita. Rakeiden eri käyttötarkoituksen mukaan käytetään eri nimitystä. Sepeli, joka on oikeastaan katkaistu murskelajite, on maanrakennuksessa, tienrakennuksessa ja rautatienrakennuksessa käytettyä massatuotetta, jolle on tärkeää kestävyys. Kivirouhe on useimmiten erikoistuote, jota käytetään rakenteiden pintojen irrallisena tai kiinnitettynä päällysteenä. Se elävöittää ja koristaa pintoja. Murskaamalla erivärisiä kivilajeja saadaan rouheille lukuisia värisävyjä. Erivärisiä ja erikokoisia rouheita keskenään sekoittamalla saadaan lisää rouhevaihtoehtoja ja rouheita voidaan myös värjätä, jolloin niihin saadaan luonnossa esiintymättömiä värejä. Kestävyyden kannalta tärkeitä ovat rouheen mekaaniset ominaisuudet ja pakkaskestävyys.
Useimmiten kivirouhe on pienirakeista mursketta, josta on seulottu pois hienoin aines ja pienimmät rakeet sekä suuret kappaleet. Tällaisten kivirouheiden tyypillisiä raekokoja ovat  2–5   4–8   4–12   8–12  ja  8–16  millimetriä. Luvut ilmaisevat rouhelajitteen pienimpien ja suurimpien rakeiden koon. Myös pienirakeisia kivirouheita kuten  0,5–1,2  tai  1,2–3  mm valmistetaan.
Käyttö

Kivirouheita käytetään pintamateriaalina
betonisissa julkisivuelementeissä
pesubetonipinnoissa (tuoreen betonin pinta on pesty vedellä hienoaineksen irrottamiseksi ja kivirakeiden esiintuomiseksi)
hiotuissa tai kiillotetuissa betonipinnoissa
happopestyissä betonipinnoissa
hiekkapuhalletuissa betonipinnoissa
rakennusten sokkeleissa
betonisissa pihakivissä
irtonaisena ympäristörakentamisessa pihoilla, teillä, kaduilla jne. Irtonaisena maanpinnan päällysteenä rouhe liikkuu helposti ja voi olla hankalahko pitää puhtaana.
sisustuksessa
Kivirouhebetoniksi nimitetään betonia, jonka pinnassa näkyy kivirouhetta.
Rouhepinnoitus

Rouhepinnoituksessa betonipintaan (tai muuhun pintaan) levitetään ensiksi ohut laastikerros, joka tasoitetaan. Tuoreen laastin pintaan lyödään (heitetään napakasti) pölytöntä kivirouhetta, joka painellaan kumilastalla kevyesti syvemmälle laastikerrokseen. Pystysuoraa pintaa kuten sokkelia tai seinää pinnoitettaessa pudonnut rouhe otetaan talteen viereen levitetyn muovikelmun päältä. Kivirouheen raekoko on tyypillisesti 2–5 mm ja sen menekki noin 8–10 kiloa neliömetrille.
Kivirouherappaus

Kivirouherappauksessa normaalin kolmikerrosrappauksen pintakerroksessa on näkyvissä raekooltaan 3–5 mm olevia, erivärisiä kivirakeita. Suomessa kivirouherappaus yleistyi 1940-luvulla ja sitä on käytetty esimerkiksi Helsingin Taka-Töölöä rakennettaessa. Sitä kutsutaan myös "köyhän miehen terastiksi".
Terastirappauksessa lasi- tai kivirakeet on sekoitettu laastiin, joten rappaus on läpivärjätty. Pesuterastia tehtäessä hieman kovettuneen terastirappauksen pinta pestään vedellä, jotta värilliset rakeet saadaan esiin pintaa elävöittämään. Hakattua terastia tehtäessä värillinen aines hakataan esiin parin päivän kuluttua rappauksesta.
Aiheesta muualla

Kuvia: http://www.stonemarket.co.uk/chippings_pebbles.asp (Arkistoitu – Internet Archive)
http://www.morenia.fi/page.asp?Section=208 (Arkistoitu – Internet Archive)
Ki Sung-yong

| 0 | 1 | 2 | 3 |
| --- | --- | --- | --- |
 Ki Sung-yong vuonna 2024.
Henkilötiedot
Koko nimi: Ki Sung-Yueng
Syntymäaika: 24. tammikuuta 1989 (ikä 35)
Syntymäpaikka:  Gwangju, Etelä-Korea
Pelipaikka: keskikenttäpelaaja
Pituus: 189 senttimetriä
Lempinimi: Korean Gerrard
Seura
Seura:  RCD Mallorca
Junioriseurat
2001–2006:  John Paul College
Seurat
| Vuodet | Seura | O | (M) |
| 2007–2009 |  Seoul | 64 | (7) |
| 2009–2012 |  Celtic | 66 | (9) |
| 2012–2018 |  Swansea City | 139 | (12) |
| 2013–2014 | →  Sunderland | 27 | (3) |
| 2018–2020 |  Newcastle United | 21 | (0) |
| 2020– |  RCD Mallorca |  |  |
Maajoukkue
| 2005–2006 |  Etelä-Korea U17 | 6 | (3) |
| 2006–2007 |  Etelä-Korea U20 | 16 | (2) |
| 2007–2012 |  Etelä-Korea U23 | 22 | (1) |
| 2008– |  Etelä-Korea | 110 | (10) |
 Seurajoukkueuran tilastot kattavat vain kansalliset sarjat, päivitetty 19. tammikuuta 2020.  Maajoukkueuran tilastot päivitetty 19. tammikuuta 2020.
Ki Sung-Yueng (hangul 기성용, hanja 奇誠庸, Gi Seong-yong, kirjoitetaan myös Ki Sung-Yong; s. 24. tammikuuta 1989 Gwangju, Etelä-Korea) on eteläkorealainen jalkapalloilija, joka pelaa espanjalaisseura Mallorcassa ja Etelä-Korean maajoukkueessa.
Ki tunnetaan visiostaan, tekniikastaan, pitkistä syötöistään ja laukauksestaan.
Kin pelityyli on antanut hänelle nimityksen ”Korean Steven Gerrard”.
Tausta

Isä lähetti Kin vuonna 2001 Australiaan pelaamaan jalkapalloa ja opettelemaan englantia. Hän pelasi suurimman osan junioriurastaan John Paul Collegessa Brisbanessa BSP:ssä (Brain Soccer Program) Jeff Hopkinsin alaisuudessa. Ki voitti Bill Turner Cupin vuonna 2005. Vuonna 2005 hän sai sopimustarjouksia kotimaastaan FC Seoulilta ja A-Leaguen Brisbane Roarilta, mutta teki päätöksen palaamalla kotimaahansa. Australian vuosien jälkeen Ki on ollut sujuva englannin puhuja.
Seurajoukkueura > Seoul

Ki palasi Etelä-Koreaan ja liittyi FC Seoulin reserveihin. Hän teki debyyttinsä K-Leaguessa Şenol Güneşin alaisuudessa vuonna 2007.
Kaudella 2008 Ki vakiinnutti paikkansa Seoulin avainpelaajana. 29. lokakuuta hän teki joukkueen voittomaalin Seoulin suurinta kilpailijaa Suwon Samsung Bluewingsia vastaan ottelun lisäajalla. Seoul sijoittuis K-Leaguessa toiseksi Kin tehdessä 4 maalia ja yhden syötön 21 ottelussa.
Siirtohuhut kaudella 2009 olivat viemässä häntä PSV Eindhoveniin, Hamburger SV:een ja Portoon.
Seurajoukkueura > Celtic

25. elokuuta 2009 paljastui Celticin ja Seoulin neuvottelevan Kin siirtymisestä skotlantilaisseuraan. Hänen agentti totesi välittömän siirron olevan epätodennäköinen johtuen Seoulin menestyksestä K-Leaguessa ja AFC Champions Leaguessa. Kolme päivää myöhemmin Celtic maksoi Ki'stä 2,1 miljoonan punnan siirtosumman. Hän liittyi joukkueeseen tammikuun 2010 siirtoikkunan aikana K-League-kauden päätyttyä. Siirto varmistui 13. joulukuuta 2009 Kin läpäistyä lääkärintarkastuksen ja saadessaan peliluvan. Hän hylkäsi Portsmouthin sopimustarjouksen syyskuussa 2009.
Ki debytoi Celticissä 16. tammikuuta 2010 Falkirkia vastaan, ja Celticin nettisivuilla hänet valittiin ottelun parhaaksi pelaajaksi. Kaudella 2010–2011 Ki nousi joukkueen avainpelaajaksi. Hän teki ensimmäisen maalinsa Celticille Skotlannin valioliigassa St. Mirreniä vastaan 22. elokuuta 2010. Ki äänestettiin lokakuun 2010 Skotlannin valioliigan nuoreksi pelaajaksi. 21. toukokuuta 2011 hän teki Celticin avausaalin voitokkaassa Skotlannin cupin finaalissa Motherwellia vastaan. Ki valittiin ottelun parhaana pelaajana.
Ki aloitti kauden 2011–2012 upeasti ja Celticin manageri Neil Lennon vaikuttui pelaajan otteista:
»Hän on erittäin tärkeä pelaaja meille. Arvostan häntä erittäin paljon. Hänestä voi tulla mitä tahansa mitä hän haluaa. Meidän mielestämme hän on laadukas peelaaja, ja olemme iloisia että hän on täällä. Ki on ollut hyvin johdonmukainen kuluneet puolitoista vuotta. Hänellä on läsnäolo ja hyvä pallovarmuus. Hän on tavoitteellinen, ja hänen syöttövarmuutensa on erinomainen.»
15. elokuuta 2011 paljastui Englannin valioliigaseurojen Blackburn Roversin, Tottenham Hotspurin ja monien Venäjän jalkapalloliigaan joukkueiden olevan kiinnostunut Kiistä. Seuraavana päivänä Celtic sanoi tärkeän keskikenttäpelaajan olevan myynnisä vain merkittävällä sopimuksella. Ki teki kauden 2011–2012 aikana seitsemän maalia ja kuusi syöttöä ja oli tärkeä palanen Celticin voittaessa Skotlannin valioliigan.
Lukuiset seurat, kuten Bayer Leverkusen, Werder Bremen, Borussia Dortmund, QPR, Liverpool ja Rubin Kazan ovat osoittaneet kiinnostusta häntä kohtaan.
Seurajoukkueura > Swansea

Ki Sung-Yong solmi 24. elokuuta 2012 kolmivuotisen sopimuksen Swansea Cityn kanssa.